

**R E P U B L I K A H R V A T S K A**

**URED DRŽAVNE UPRAVE U**

**PRIMORSKO-GORANSKOJ ŽUPANIJI**

SLUŽBA ZA DRUŠTVENE DJELATNOSTI

KLASA: 602-02/17-02/226

URBROJ: 2170-05-01-17-2

Rijeka, 19. prosinac 2017.

**UPIS U I. RAZRED OSNOVNE ŠKOLE NA PODRUČJU**

**PRIMORSKO-GORANSKE ŽUPANIJE ZA ŠKOLSKU GODINU 2018./2019.**

Ured državne uprave u Primorsko-goranskoj županiji, Služba za društvene djelatnosti, obavještava roditelje odnosno staratelje djece rođene **od 01. travnja 2011. godine do 31. ožujka 2012. godine da su dužni pristupiti utvrđivanju psihofizičkog stanja djeteta radi upisa u prvi razred osnovne škole**

**POZIVAJU SE RODITELJI DA**

**OD 22. DO 26. SIJEČNJA 2018. GODINE**

**IZVRŠE PRIJAVU DJETETA U OSNOVNU ŠKOLU**

**NAJBLIŽU MJESTU PREBIVALIŠTA/BORAVIŠTA**

Roditelj odnosno staratelj djeteta kojem je odobren upis u redoviti program upisuje dijete u osnovnu školu kojoj dijete pripada prema upisnom području, odnosno u osnovnu školu drugog upisnog područja sukladno članku 18. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10 - ispr., 90/11, 05/12, 16/12, 86/12, 94/13, 152/14 i 7/17).

Roditelj odnosno staratelj djeteta može ostvariti mogućnost prijevremenog upisa u prvi razred osnovne škole odnosno privremenog oslobađanja obveze upisa u I. razred osnovne škole sukladno Pravilniku o postupku utvrđivanja psihofizičkog stanja djeteta, učenika te sastavu stručnih povjerenstava („Narodne novine“ broj 67/14).

**Sve informacije možete potražiti u osnovnoj školi prema upisnom području, kod nadležnog školskog liječnika u zdravstvenoj ustanovi ili na web stranici Ureda državne uprave u Primorsko-goranskoj županiji www.udu-pgz.hr, pod Obavijesti.**

VODITELJICA SLUŽBE

Jasna Turak, dipl. iur. v.r.